ንምንታይ ከምዝኾነ ኣነ ኣይርድአንን። ኩሉ ኣብ ከተማ ዘሎ መሬት ተጠቂምናሉ ዲና?" ይብሉ። ከም መፍትሒ ድማ፡ ዕብየት ከተማታት "ኣብ ክንዲ ንጎድኒ ንላዕሊ" ክኸውን ይግበኦ፤ ብተወሳኺ ድማ ህንጸት መንበሪ ኣባይቲ ኣብ ጎቦታትን ዘይልሙዕ ቦታታትን ክኸውን ይምዕዱ። በዓል ሞያ ሕጊ ኣይተ ብርሃኑ በርሀ፡ እዞም ምስ መሬት ዝተሓሓዙ ሕቶታት ፍታሕ እንተድኣ ዘይረኺቦም፡ ፖለቲካዊ መዘዝ ከስዕቡ ከምዝኽእሉ እዮም ዝገልጹ። ህዝቢ ነቲ ኣብ ኢትዮጵያ ዝረኣይ ዘሎ ናይ ብሄር ምትፍናናት ብምስጋእ ንዝተወሰነ እዋን "ክጽመም ይኽእል እዩ" ዝብሉ ኣይተ ብርሃኑ "እንትበዝሕ እንትበዝሕ ግን፡ ከምቲ ኣብ ኦሮምያ ህዝቢ ብጉዳይ መሬት ኣንፀርፂሩ ናብ ኣደባባይ ዝወፅአ፡ ኣብ ትግራይ ዘይወፀሉ ምኽንያት የለን፡ ናይ ግዘ ጉዳይ እምበር" ብምባል ሓሳቦም ይዛዝሙ። ብሓረስቶት ዝተልዓሉ መረረታት ብዝምልከት ካብ ትእምትን ኣማሓዳሪ ዞባ ደቡብ ምብራቕን መልሲ ንምርካብ፡ ብተደጋጋሚ ፈቲንና ኣይሰመረን። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, ንንብዓት ሓረስቶት መን'ዩ ተሓታቲ?
